**Samtök atvinnulífsins**

**Borgartúni 35**

**105-Reykjavík**

Borgarnesi 15. maí 2015

**Efni: Tilkynning um frestun á boðuðum vinnustöðvunum**

Með vísan í bréf frá Stéttarfélagi Vesturlands dags. 21. apríl 2015, þar sem tilkynnt var um að félagmenn hefðu samþykkt að boða til vinnustöðvana með ákveðnum hætti, vegna tveggja kjarasamninga við Samtök atvinnulífsins sem runnu út 28. febrúar 2015 og félagið er aðili að og gerðir voru af Starfsgreinasambandi Íslands fyrir þess hönd, þá er hér með tilkynnt að samninganefnd félagsins ákvað á fundi sínum 12. maí 2015 að fresta þeim hluta boðaðra aðgerða sem ekki hafa komið fram. Þetta er gert í samræmi við niðurlag 4.mgr. 15. gr. laga um stéttarfélög og vinnudeildur. Áður boðaðri vinnustöðvun 19. og 20. maí er frestað. Vinnustöðvanirnar munu því koma til framkvæmda með eftirfarandi hætti, hafi samningar ekki náðst fyrir nefndar dagsetningar:

Allsherjar vinnustöðvun 2. og 3. júní 2015 frá miðnætti til miðnættis (48 tímar)

Ótímabundinni allsherjar vinnustöðvun sem hefjast átti 26. maí er frestað til 6. júní 2015

Þetta tilkynnist hér með.

Virðingarfyllst,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signý Jóhannesdóttir

formaður

Afrit sent til ríkissáttasemjara